Leščinskiai

Leščinskiai () – XV a. – XVIII a. Lenkijos didikų giminė, turėjusi didelę įtaką Lenkijos ir Abiejų Tautų Respublikos politiniame ir ekonominiame gyvenime.

Giminė 

Pradininkas – Didžiosios Lenkijos bajoras Rafalas Leščinskis (m. 1467 m.), kurio sūnaus, Lenkijos dvaro maršalkos Rafalo Leščinskio (m. 1560 m.), iš seniūnijų gaunamos pajamos davė pradžią Leščinskių ekonominei galiai. XVI a. – XVII a. Leščinskiai rėmė reformaciją, jiems priklausantis Lešno buvo čekų brolių pagrindinis centras.

Leščinskių giminės įtaka baigėsi su Stanislovo Leščinskio, kuris 1704–1709 m. ir 1733–1736 m. buvo Abiejų Tautų Respublikos valdovas (Lenkijos karalius Stanislovas I), mirtimi.

Kiti žymesni Leščinskiai:
 Vaclavas Leščinskis (apie 1576–1627 m.), 1625–1628 m. Lenkijos didysis kancleris;
 Andžejus Leščinskis (apie 1608–1658 m.), 1650–1653 m. Lenkijos didysis kancleris, 1652–1658 m. Gniezno arkivyskupas ir Lenkijos primas;
 Vaclavas Leščinskis (1605–1666 m.), 1658–1666 m. Gniezno arkivyskupas ir Lenkijos primas;
 Janas Leščinskis (1603–1678 m.), 1666–1678 m. Lenkijos didysis kancleris;
 Boguslavas Leščinskis (1612–1659 m.), 1658–1659 m. Lenkijos pakancleris.

Šaltiniai